CELEX: C2005/115/59
Language: et
Date: 2005-05-14 00:00:00
Title: Kohtuasi T-114/05: Joerg Peter Block'i ja teiste 28. veebruari 2005. aasta hagi Euroopa Ühenduste Komisjoni vastu

14.5.2005   
            
            
               ET
            
            
               Euroopa Liidu Teataja
            
            
               C 115/33
            
         Joerg Peter Block'i ja teiste 28. veebruari 2005. aasta hagi Euroopa Ühenduste Komisjoni vastu
   (Kohtuasi T-114/05)
   (2005/C 115/59)
   Kohtumenetluse keel: prantsuse
   Joerg Peter Block, elukoht Sterrebeek (Belgia), ja teised 12 isikut esitasid 28. veebruaril 2005 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hageja esindajad on advokaadid Stéphane Rodrigues ja Alice Jaume, kohtudokumentide kättetoimetamise aadress Luxembourgis.
   Hagejad paluvad esimese astme kohtul:
   
               —
            
            
               tühistada ametisse nimetatava asutuse otsused, millega jäeti ühiselt rahuldamata hagejate kaebused ametisse nimetava asutuse või ametiisiku 1. mai 2004. aasta otsuste peale, millega kehtestati hagejate uuteks palgaastmeteks vastavalt A*8 või B*8;
            
         
               —
            
            
               tühistada hagejate palgatõendid, millega rakendati ametisse nimetava asutuse otsus kehtestada alates 1. maist 2004 hagejate uuteks palgaastmeteks vastavalt A*8 või B*8;
            
         
               —
            
            
               kindlaks määrata ametisse nimetava asutuse jaoks tagajärjed, mis kaasnevad tagasiulatuvalt alates 1. maist 2004 vaidlustatud otsuse tühistamisega ja eelkõige hagejate palgaastmete muutmisega vastavalt A*9 või B*9 palgaastmeteks;
            
         
               —
            
            
               teise võimalusena nõuda, et komisjon tunnustaks järgmisel edutamisel hagejate kõlblikkust nende edutamiseks vastavalt A*10 või B*10 palgaastmetele;
            
         
               —
            
            
               kohustada komisjoni hüvitama hagejatele 1. maist 2004 palgaastmete vastavalt A*9 või B*9 määramata jätmisega tekitatud kahju;
            
         
               —
            
            
               jätta kõik kohtukulud kostja kanda.
            
         Õiguslikud alused ja peamised argumendid
   Kõik hagejad on komisjoni ametnikud, kes nimetati palgaastmetele A7 ja B2 enne personalieeskirjade muudatuste jõustumist 1. mail 2004. Nad vaidlustavad oma nimetamise vastavalt palgaastmetele A*8 ja B*8 personalieeskirjade XIII lisa artikli 2 alusel.
   Hagejad väidavad oma hagi toetuseks, et nende hinnangul rakendati eespool nimetatud sätet ebaseaduslikult, rikkudes sellega personalieeskirjade artiklit 6, uute ja vanade karjääristruktuuride samaväärsuse ja võrdse kohtlemise põhimõtet, samuti õiguspärase ootuse põhimõtet ning hagejate omandatud õigusi. Hagejad osutavad ka võimu kuritarvitamisele.